Príloha č. 1

Dokument upravujúci ústavu 
medzinárodnej 
TELEKOMUNIKAČNEJ ÚNIE 
(Ženeva, 1992) 
v znení 
Konferencie vládnych splnomocnencov (Kyoto, 1994),
Konferencie vládnych splnomocnencov (Minneapolis, 1998)
a
Konferencie vládnych splnomocnencov (Marakéš, 2002)

Zmeny prijaté 
Konferenciou vládnych splnomocnencov (Antalya, 2006)

____________________

vysvetľujúce poznámky

Symboly používané v Záverečných dokumentoch
Uvedené symboly označujú zmeny prijaté Konferenciou vládnych splnomocnencov (Antalya, 2006) v spojení s textami Ústavy a Dohovoru (Ženeva, 1992) v znení Konferencie vládnych splnomocnencov (Kyoto, 1994), Konferencie vládnych splnomocnencov (Minneapolis, 1998) a Konferencie vládnych splnomocnencov (Marakéš, 2002) a majú tento význam:
	ADD		=	pridanie nového ustanovenia
	MOD		=	úprava existujúceho ustanovenia
	(MOD)	=	redakčná úprava existujúceho ustanovenia
	SUP		=	zrušenie existujúceho ustanovenia
	SUP*		=	ustanovenie sa v Záverečných dokumentoch presunulo na iné miesto
	ADD*	=	existujúce ustanovenie sa presunulo z iného miesta v Záverečných dokumentoch  na označené miesto
Za týmito symbolmi nasleduje číslo existujúceho ustanovenia. Pri nových ustanoveniach (symbol ADD) je bod, do ktorého sa majú vložiť, uvedený číslom predchádzajúceho ustanovenia, po ktorom nasleduje písmeno.

ÚSTAVA
MEDZINÁRODNEJ TELEKOMUNIKAČNEJ ÚNIE*
(ŽENEVA, 1992)

ČASŤ  I.    Predslov
Na základe a pri vykonávaní príslušných ustanovení Ústavy Medzinárodnej telekomunikačnej únie (Ženeva, 1992), v znení Konferencie vládnych splnomocnencov (Kyoto, 1994), Konferencie vládnych splnomocnencov (Minneapolis, 1998) a Konferencie vládnych splnomocnencov (Marakéš, 2002), najmä ustanovení v článku 55 tejto Ústavy, prijala Konferencia vládnych splnomocnencov Medzinárodnej telekomunikačnej únie (Antalya, 2006) nasledovné zmeny uvedenej Ústavy:

	ČLÁNOK  11
Generálny sekretariát	
ADD*	73bis	Právnym zástupcom Únie je generálny tajomník. 	
SUP*	76		
	ČLÁNOK  13
Rádiokomunikačné konferencie
a rádiokomunikačné zhromaždenia	
MOD	90  
PP-98	2	Svetové rádiokomunikačné konferencie sa obvykle zvolávajú raz za tri až štyri roky; avšak s ohľadom na uplatňovanie príslušných ustanovení Dohovoru sa takáto konferencia nemusí zvolať alebo sa môže zvolať dodatočná.  	
MOD	91  
PP-98	3	Rádiokomunikačné zhromaždenia sa obvykle tiež zvolávajú raz za tri až štyri roky a ich miesto a čas sa môže spájať so svetovými rádiokomunikačnými konferenciami, aby sa zlepšila efektívnosť a účinnosť rádiokomunikačného sektora. Rádiokomunikačné zhromaždenia poskytujú potrebné technické zázemie pre prácu svetových rádiokomunikačných konferencií a odpovedajú na všetky požiadavky svetových rádiokomunikačných konferencií. Povinnosti rádiokomunikačných zhromaždení sú stanovené v  Dohovore.	
	ČLÁNOK  28
Financie Únie	
MOD	161C  
PP-98	         2) Generálny tajomník informuje členské štáty a členov sektorov o predbežnej sume príspevkovej jednotky stanovenej podľa č. 161B vyššie a vyzýva členské štáty, aby oznámili, najneskôr do štyroch týždňov pred stanoveným dátumom začiatku konferencie vládnych splnomocnencov, príspevkovú triedu, ktorú si predbežne vybrali.	
MOD	161E  
PP-98
PP-02	         4) Majúc na pamäti návrh finančného plánu v revidovanom znení, konferencia vládnych splnomocnencov čo najskôr stanoví definitívnu hornú hranicu čiastky príspevkovej jednotky a určí dátum, najneskôr v pondelok v záverečnom týždni konferencie vládnych splnomocnencov, do ktorého členské štáty na vyzvanie  generálneho tajomníka ohlásia svoj definitívny výber príspevkovej triedy.	
	ČLÁNOK  29
Jazyky	
MOD	171	1	1) Úradnými jazykmi Únie sú arabčina, čínština, angličtina, francúzština, ruština a španielčina.	

ČASŤ  II.    Dátum nadobudnutia účinnosti
Zmeny obsiahnuté v tomto dokumente nadobudnú ako celok a vo forme jedného jediného dokumentu účinnosť dňa 1.1.2008 medzi členskými štátmi, ktoré budú v uvedenej dobe stranami Ústavy a Dohovoru Medzinárodnej telekomunikačnej únie (Ženeva, 1992) a uložia pred uvedeným dátumom svoju listinu o ratifikácii, prijatí alebo schválení tohto zmenového dokumentu, alebo o pristúpení k nemu.

____________________

NA DÔKAZ TOHO podpísali príslušní vládni splnomocnenci originál predkladaného dokumentu pozmeňujúceho Ústavu Medzinárodnej telekomunikačnej únie (Ženeva, 1992)      v znení Konferencie vládnych splnomocnencov (Kyoto, 1994), Konferencie vládnych splnomocnencov (Minneapolis, 1998) a Konferencie vládnych splnomocnencov (Marakéš, 2002).

Antalya, 24. novembra 2006